google/wiki40b huggingface dataset:
Ready Teddy

«Ready Teddy» er en amerikansk sang med melodi og tekst av  Robert Blackwell og John Marascalco. Den ble først gjort populær av Little Richard i 1956.
Blant annet Buddy Holly, Tony Sheridan og The Tornados har senere gjort coverversjoner av den, og den har blitt noe av en popstandard. Musikalsk er den et up tempo-rock and rollsang.
Elvis Presley spilte den inn i Radio Recorders, Hollywood, 3. september 1956.
Sangen ble utgitt på LP-platen Elvis (RCA Victor LPM-1382 
) i oktober 1956 og på EP-platen Elvis Volume 2 (RCA Victor EPA-993) i desember 1956
 Produsent var Steve Sholes
Norske Per Granberg med Sigurd Jansens orkester spilte den inn i Oslo 9. oktober 1958. Arrangør var Sigurd Jansen. Den ble utgitt på singlen Philips 353 126 PF.
Trematodes

Utbredelse

Slekten er utbredt i det nordøstlige Asia.
Chinateatern

Chinateatern er et privatdrevet teater som ligger ved Berzelii park i bydelen Norrmalm i Stockholm.
Det ble tegnet av arkitekten Albin Stark som hadde latt seg inspireres under et besøk i Kina. Evald Dahlström sto for den kunstnerlige innredningen og hadde latt det bli felt inn i kuppelen ikke mindre enn 1 485 stjerner. Stjernehimmelen ble seinere malt over, men ble gjenopprettet ved restaureringen før oppsettingen av musikalen Cats i 1987.
Chinateatern ble innviet – som kino – den 19. oktober 1928 med Greta Garbos siste stumfilm Anna Karenina som trekkplaster. Den drevs da av Svensk Filmindustri. Allerede i 1929 spilte Ernst Rolf sommerrevy her og fortsatte med det i ytterligere to somrer. Varietéer var vanlige sommertid i mange år, mens i vintersesongen var det kino.
Det har blitt spilt, musikaler, komedier, skoleteater og til og med Dramaten har benyttet seg av teateret. Egil Monn-Iversen og hans produksjonsselskap var ansvarlig for de fleste musikaloppsetninger ved teatret på 80- og 90-tallet.
Siden sluttent av 1980-tallet har det også blitt arrangert kongresser her, og China er forbundet via en underjordisk gang med hotell- og restaurantanlegget Berns.
Nicrophorus

Utseende

Ganske store biller (10 – 35 mm), vanligvis med mørk grunnfarge, men ofte delvis røde eller gule. Underfamilien åtselgravere (Nicrophorinae) er store biller, temmelig sylindriske på form, mer eller mindre blanke med sterkt kølleformede antenner. Antennenes andre ledd er sterkt redusert slik at de virker 10-leddete. Hodet er stort, nesten så bredt som brystskjoldet, og ikke spesielt flattrykt, uten "snute". Pannen (frons) og munnkanten (clypeus) er tydelig skilte med en søm. Brystskjoldet (pronotum) er ikke påfallende stort, omtrent så langt som bredt, og ganske hvelvet, ofte med tydelige knøler eller groper. Det er betydelig smalere enn dekkvingene. Dekkvingene er ganske høyt hvelvet, uten opphøyde lengderibber, og de er tvert avbrutt og dekker ikke de bakerste bakkroppsleddene. Larvene er som oftest lyse, sylindriske og myke.

Levevis

Åtselgraverne lever på små åtsler, som smågnagere og småfugler. De utmerker seg ved sin avanserte yngelpleie. Både moren og faren tar seg av avkommet, noe som er ganske uvanlig blant insekter. Åtselgraverne har utmerket luktesans og flyr godt, så de kan finne et kadaver på lang avstand. Både hanner og hunner blir tiltrukket. Disse går da sammen om å grave ned kadaveret. Hovedårsaken til at de begraver maten er trolig for å hindre at fluer legger egg på den. De rasktvoksende fluelarvene ville da gjerne kunne utkonkurrere åtselgravernes avkom, selv om de voksne billene gjerne spiser fluelarver. Om bakken der åtselet ligger ikke egner seg for graving kan billene flytte det ganske langt (navnet Nicrophorus betyr likbærer). Når kadaveret er helt begravet, klemmer billene det sammen til en ball, og fjerner alle hår eller fjær. Billene har parret seg og hunnen legger egg på det sammenrullede åtselet. Hannen forlater nå ynglekammeret, men hunnen blir igjen og venter på at eggene skal klekke. Larvene kan ikke tygge maten selv, men er avhengige av at moren gulper opp halvfordøyd mat til dem.
Om man ser en åtselgraver vil man legge merke til at det ofte sitter mange, ganske store, røde midd på den. Disse er ikke parasitter, men er derimot nyttige for billen. Dette er rovmidd som angriper blant annet egg av fluer, og de bidrar dermed til å holde nede bestandene av dyr som konkurrerer med åtselgravernes larver. Middene hekter seg fast på åtselgraveren og blir dermed transportert til et nytt kadaver. Fanger man en åtselgraver, vil den forsvare seg ved å spy opp sitt illeluktende (og ganske sikkert illesmakende) mageinnhold. Mange åtselgravere er svarte med rødoransje tverrstriper. Disse påfallende fargene tjener trolig som et signal om at billen er usmakelig (såkalt aposematisme). De kan også lage en gnissende lyd ved å gni spissen av dekkvingene mot en skrape på femte bakkroppsledd, dette er trolig også en advarsel.
Adrian Frutiger

Utdanning

Som 16-åring var han lærling som skriftsetter hos trykkeren Otto Schlaeffli i Interlaken. Fra 1944 og 1948 studerte han ved Kunstgewerbeschule i Zürich. Etter å ha jobbet som skriftsetter hos Gebr. Fretz i Zürich, vendte han tilbake til Kunstgewerbeschule i perioden 1949 til 1951.
Sepp Bradl

Biografi

Bradl var født i Bayern i Tyskland, men familien flyttet til Østerrike da han var to år, og han vokste opp i Mühlbach am Hochkönig i delstaten Salzburg. Som 15-åring i 1933 hoppet han første gang over 50 meter, og samme år ble han for første gang tatt ut til å hoppe utenlands, i Davos i Sveits. I februar 1936 i Garmisch-Partenkirchen deltok han for første gang i OL. Under trening foran mesterskapet falt han og pådro seg hjernerystelse, og fikk startforbud av sykehuslegen, men han deltok likevel og ble nummer 19 i spesialhopprennet.
Tre uker etter OL deltok han i skiflygingsuka i kjempebakken i Planica. I rennet der de norske hopperne var tilstede men ble nektet å konkurrere av Norges Skiforbund, brøt Sepp Bradl 100-metersgrensa med et hopp på 101 meter 15. mars 1936. To år senere forbedret han verdensrekorden samme sted til 107 meter.  Bradl deltok i VM i Chamonix i 1937 og Lahtis i 1938, og ble nummer 5 og 4. Han ble verdensmester i Zakopane i 1939. I VM i Cortina d'Ampezzo i 1941, som etter krigen ble annullert, ble han nummer 5. I de to siste mesterskapene konkurrerte han for Tyskland, etter at Østerrike var blitt annektert av Tyskland 12. mars 1938 gjennom Anschluss.
Han var tatt ut til OL i Oslo i 1952, men falt igjen på trening og kunne ikke delta. Han vant den første tysk-østerrikske hoppuka, som ble arrangert i januar 1953. I de neste tre Hoppukene ble han henholdsvis nummer 3, 4 og 2. Han vant to renn i Hoppuka, i Innsbruck 6. januar 1953 og i Bischofshofen 6. januar 1954. I VM i Falun i 1954 ble han nummer 10, i OL i Cortina d'Ampezzo i 1956 ble han nummer 12.
Sepp Bradl ble østerriksk mester i spesielt hopp i 1938, 1941, 1947, 1948, 1951, 1952, 1953, 1954 og 1956, og i kombinert i 1955. Han ble tysk mester i spesielt hopp i 1939 og 1941. Han ble også østerriksk juniormester i trippelkombinasjon (skihopping, langrenn og utfor) i 1936 og 1938, og vant flere regionale mesterskap i trippelkombinasjon, kombinert og spesielt hopp. Han la opp i 1956, og ble året etter trener for det østerrikske hopplandslaget. Den stillingen hadde han fram til 1972, bare avbrutt av en kort periode som sveitsisk landslagstrener.
Sammen med kona Paula var Sepp Bradl forpakter av gjestehuset Mandlwandhaus i Mühlbach am Hochkönig fra 1946 til 1952. Deretter og fram til hans død eide og drev de gjestehuset Rupertihaus samme sted. Han døde på sykehus i Innsbruck av strupehodekreft 3. mars 1982.
Hoppanlegget Sepp-Bradl-Stadion i Bischofshofen er oppkalt etter ham. Anlegget omfatter storbakken Paul Außerleitner-bakken (Paul-Ausserleitner-Schanze), som brukes i Hoppuka, Laidereggbakken (Laidereggschanze) og Barnebakken (Kinderschanze). Utenfor skistadionet står et minnesmerke over ham.
Mbark Boussoufa

Landslaget

Han ble tatt ut i Marokkos tropp til VM i fotball 2018 i Russland.
Stanton kullkraftverk

Stanton kullkraftverk er et varmekraftverk 4 km øst for Stanton i Mercer County, delstaten Nord-Dakota i det sentrale USA. Det har en installert produksjonskapasitet på 202 MW. Operatør er Great River Energy Co.
Anlegget ble bygget ut i årene 1960–1966. Brenselkilden er kull. Utslippene av CO2 i 2006 var totalt 1.563.756 tonn.
I likhet med de andre kullkraftverkene i delstaten, ligger også dette anlegget i kullområdene i fjellene nordvest for delstatshovedstaden Bismarck.
Giovanni Peak

Giovanni Peak er et fjell med en høyde på om lag  500 moh ved sørenden av Debussy Heights, over Mozart forlandsbre nord på Aleksanderøya i Antarktis.
Det ble først kartlagt etter flyfoto tatt av Ronne antarktiske forskingsekspedisjon (RARE), 1947–48, av Searle fra Falkland Islands Dependencies Survey (FIDS) i 1960. Det ble navnsatt av United Kingdom Antarctic Place-Names Committee (UK-APC) i forbindelse med Mozart-forlandsbre etter Mozart-operaen Don Giovanni, komponert den 29. oktober 1787. Giovanni Peak har antagelig tilsluttet den nærliggende Figaro Nunatak, siden begge landformene er oppkalt etter operaer komponert av Wolfgang Amadeus Mozart og begge har om lag samme høyde.
Apterodorcus bacchus

Utseende

En middelsstor (opptil 31 millimeter), kraftig, matt svart hjortebille. Kroppen er forholdsvis bred, og mer hvelvet enn de fleste andre hjortebiller, dekkvingene er forholdsvis korte og rundede. Hannens kjever er moderat forstørrede, krumme med noen knudrete tenner og hodet har en kraftig valke bak fasettøynene. Antennene er middels lange med en tre-leddet vifte. Pronotum er avrundet, nær dobbelt så langt som bredt. Pronotums sider og dekkvingene er tett og kraftig punkterte. Hunnen ligner hannen sterkt bortsett fra at kjevene er noe mindre.

Levevis

Artene lever i sørbøk (Nothofagus)-skog. De har tilbakedannede flygevinger og kan ikke fly.

Utbredelse

Arten er utbredt i Chile og Argentina.
Vulst

Vulst er i heraldiske våpenskjold et flettet tøystykke som er plassert på hjelmens isse, mellom hjelmen og hjelmtegnet. I Storbritannia brukes ofte hjelmtegn (crest) satt bare på en vulst, det vil si uten skjold, hjelm og hjelmklede. 
En vulst har vært brukt fra middelalderen og i alle land med europeisk heraldikk. Vulst regnes imidlertid ikke som en nødvendig del av et våpen med hjelm og hjelmtegn. I mange våpenavbildninger brukes ikke en vulst, men hjelmtegnet står direkte på hjelmens isse. I Norge ble vulst mer vanlig fra 1800-tallet. Fordi hjelm og hjelmtegn så å si ikke blir brukt i norske offentlige våpen, finner vi ikke heller vulst i disse våpnene. Men i mange andre land ser vi hjelmer med fullt heraldisk utstyr, også i kommunevåpen, statlige og fyrstelige våpen.
En vulst kan ha vært plassert for å skjule en festeanordning for hjelmtegnet på hjelmen. Men vulsten har også vært antatt å komme fra det tøystykket som ble lagt på hjelmen for å verne mot solstråler og varme. Det er dette tøystykket som er blitt til det oppflikede hjelmkledet, som utviklet seg til å bli et plante- eller bladlignende ornament fra hjelmen og ned på sidene av skjoldet.
Vulsten brukes idag vanligvis med de samme to fargene (tinkturene) som på hjelmkledet.
I stedet for vulst kan vi finne rangkroner og i noen få tilfelle en liten krans av roser som i slektsvåpenet Rosenkrantz.
Tsjekkias geografi

Klima

Fjellområdene som omgir det meste av Tsjekkia, skjermer landet en god del fra vinterkulden fra Russland i øst. Likevel er landet forholdsvis kaldt på vinterstid, særlig i de høyereliggende områdene. Nedbøren faller stort sett som snø fra desember til mars, og av og til både tidligere på høsten og senere på våren. Snødekket gjennom vinteren vil riktignok komme og gå litt oftere enn for eksempel i sentrale områder av Polen. Om våren blir det raskt varmere, og i mai begynner det å bli gode temperaturer på ettermiddagen. Været om sommeren er ofte avhengig av hvor man er i forhold til fjellene. Det utvikler seg ganske ofte tordenvær nær fjellene som så flytter seg østover og gir kraftige regnbyger enkelte steder, mens andre steder får tørt og fint vær. I det store og hele er det likevel mye sol om sommeren de fleste steder. Ofte strømmer luften ned fjellsiden mot Brno, og det gir temperaturer som i snitt er 4 ºC høyere enn Praha om sommeren. Innimellom kan hetebølger drive temperaturene over 30 ºC, og de fleste steder har temperaturmaksimum over 35 ºC. Når luften stabiliserer seg på høsten, kan man ofte få lengre perioder med klart og roleg vær i flere dager på rad. 
Praha i vest har en årlig nedbørsnormal på 411 mm, mens Brno har en normal på 546 mm.

Geografiske ytterpunkter

Nord: Severní, del av Lobendava i Ústí nad Labem (51°03′20″N 14°18′53″Ø)
Sør: Studánky, del av Vyšší Brod i Sydböhmen (48°33′09″N 14°19′59″Ø)
Vest: Krásná nær Aš i Karlovy Vary (50°15′07″N 12°05′29″Ø)
Øst: Bukovec i Mähren-Schlesien (49°33′01″N 18°51′32″Ø)
Laveste punkt:Elben 115 m
Høyeste punkt:Sněžka 1 602 m

Miljø

Naturfarer:Flom
Miljøavtaler:
delaktig i avtaler som omhandlar:
Luftforurensning, Antarktis-avtalen, biologisk mangfold, klimaendringer, Kyoto-avtalen, utryddingstruede dyrearter, miljømodifisering, miljøfarlig avfall, havrett, forbud mot atomprøvesprengninger, vern av ozonlaget, skipsforurensning, våtmarksområder
signert, men ikke stadfestet:
Luftforurensning (persistent organisk stoff), Miljøvernsprotokoll for Antartktis.
Zhang Zeduan

Zhang Zeduan (tradisjonell kinesisk: 張擇端, forenklet kinesisk: 张择端, pinyin: Zhāng Zéduān, Wade-Giles: Chang Tse-tuan, stilnavn: 正道, Zhèng Dào, født ca 1085 i Dongwu i provinsen Shandong i Kina; død ca 1145) var en kinesisk maler under Song-dynastiet.
Zhang Zeduan var sntagelig hoffmaler under den nordlige Song-tiden og stilte seg kritisk overfor det sørlige Song. Det lille man vet om ham er hva som skrives i kolofoner på hans bilder, som en viss Zhang Zhu forfattet i 1186.
Det mest berømte kunstverket til Zhang Zeduan er den såkalte Qingmingrullen, som viser scener fra Song-hovedstaden Bianliang (i dag: Kaifeng).
Dead Kennedys

Dead Kennedys er et amerikansk punk-band som ble stiftet i 1978. Bandet er særlig kjent for sine venstreorienterte og til tider svært humoristiske tekster. Bandet har øvd stor innflytelse på både en rekke punk- og hardcore-grupper.

Besetning

Bandet ble stiftet av Jello Biafra (eg. Eric Reed Boucher) og East Bay Ray (eg. Raymond Pepperell) på henholdsvis vokal og gitar. De fikk med seg 6025 (eg. Carlos Codona) på gitar, Klaus Flouride (eg. Geoffrey Lyall) på bass og Ted (eg. Bruce Slesinger) på trommer. 6025 forlot imidlertid bandet senere på grunn av psykiske problemer.

Utgivelser

Bandets første singel California Über Alles ble raskt en undergrunnshit. Denne ble fulgt opp med singelen Holiday in Cambodia før LP-en Fresh Fruit for Rotting Vegetables kom. Sammen med de to påfølgende singlene Kill the Poor og Too Drunk to Fuck, der Ted var erstattet av D.H. Peligro (eg. Darren Henley), var den de eneste av bandets utgivelser som kom inn på topp 100 i USA. Disse utgivelsene ble fulgt opp av singelen Nazi Punks Fuck Off og mini-LP-en In God We Trust Inc.
I 1982 kom LP-en Plastic Surgery Disaster, med singlene Bleed for Me og Halloween, som skulle bli bandets siste singler. Her beveger bandet seg i noen grad vekk fra den tradisjonelle punken og viser klart mer eksperimentielle takter. Denne utviklingen ble enda klarere på neste utgivelse, LP-en Franchenchrist fra 1985. Denne utgivelsen ble også viktig på andre måter. I førsteopplaget hadde bandet lagt ved en plakat av kunstneren H.R. Giger kalt Penis Landscape. Dette første til at en gruppe «bekymrede foreldre» gikk til sak for det de kalte «støtende materiale rettet mot mindreårige». Anklagene ble til slutt droppet, men saken knakk bandet økonomisk. Det var også denne rettssaken som var den direkte foranledningen til klistremerkene med Parental Advisory ble lansert. Før bandet ble oppløst ga de imidlertid ut LP-en Bedtime for Democracy, og posthumt ble albumet Give Me Convenience or Give Me Death, bestående av diverse tidligere uutgitte opptak, utgitt.

Reklamekontrovers

I 1998 kom klesmerket Levis med en forespørsel til de tidligere bandmedlemmene om de ville tillate bruk av «Holiday in Cambodia» i en reklame. Her satte imidlertid Biafra foten ned, noe som i sin tur førte til en rettssak der de andre medlemmene gjorde krav på rettighetene til bandets utgivelser, noe de fikk tilkjent. Biafra og plateselskapet Alternative Tentacles ble også dømt til å betale 200 000 dollars. I kjølvannet av rettssaken bestemte også de andre medlemmene seg for å starte opp bandet igjen, noe Biafra sa nei til både på grunn av rettssaken og på grunn av en prinsipiell motstand mot gjenforeninger.
De valgte derfor først Brandon Cruz, som imidlertid forlot bandet fordi de bare spilte gamle sanger. Han ble erstattet av Jeff Penalty som fortsatt er med dem på turneer. Bandet har gitt ut to konsertplater, men har ikke laget ny musikk siden gjenforeningen.
Kristiansand Pistolklubb

Kristiansand Pistolklubb (Stiftet 1936) er en pistolklubb i Kristiansand som har ca. 300 medlemmer.  Pistolklubben disponerer en innendørs 10 meter luftpistolbane og en 25 meter standardpistolbane i kjelleren i Gimlehallen, i tillegg til en utendørs pistolbane i Flakke Loner i Birkenes kommune.
Midgard

Etymologi

Midgard er attestert i mange gamle germanske språk. På norrønt er det Miðgarðr, norsk Midgard eller Midgård. I det gammelhøytyske diktet Muspilli framstår det som Mittilagart. Den gotiske formen Midjungards er bevitnet i en gotisk oversettelse av Bibelens Evangeliet etter Lukas. Midjungards er valgt som en oversettelse av det greske ordet οἰκουμένη. Ordet Midgard er også tilstede i angelsaksisk epos og poesi som Middangeard; senere omformet til Middellærd eller Mittelerde («Mellom-jorden») i mellomengelsk litteratur. «Middle-earth» "«Mellom-jorden») er vanligvis unngått i moderne engelsk da det har for sterke assosiasjoner til J.R.R. Tolkiens moderne litterære begrep, se nedenfor.
Alle disse formene er avledet fra det antatt urgermanske ordet *medja-gardaz (*meddila-, *medjan-). Selv om de to begrepene er avledet fra urindoeuropeiske rotordene *medhyo («mellom/midtre») og *ghartos («inngjerding/gård/heim») eksisterer konstruksjonen kun i germanske språk. Det er mulig å spekulere om alderen til dette kosmologiske konseptet, men det kan være uheldig å spore det tilbake til germansk terminologi i felles indoeuropeisk. 
Som nevnt er det danske og svenske formene Midgård eller Midgaard, den norske Midgard og/eller Midgård, foruten også islandske Miðgarður som alle er avledet fra nordiske språkenes felles norrøne opphav.
Hærens fortjenstmedalje

Bakgrunn

Hæren fortjenstmedalje ble godkjent av kongen 22. mai 2017. Samtidig ble Luftforsvarets fortjenstmedalje, Sjøforsvarets fortjenstmedalje og Etterretningstjenestens fortjenstmedalje innført. Sammen med Heimevernets fortjenstmedalje fra 1971 rangerer disse medaljene likt, som nummer 24 av utmerkelsene godkjent av kongen. Det er meningen at samme person bare skal kunne motta én av fortjenstmedaljene for de ulike forsvarsgrenene.

Utforming

Hæren fortjenstmedalje er laget i rent sølv. På avers har den Hærens merke i en laurbærkrans. Medaljen er opphengt i et rødt bånd som, som har en smal grønn og to smale gule midtstriper og smale kantstriper i grønt og gult. Med medaljen følger et diplom.

Tildeling

Hæren fortjenstmedalje tildeles av sjefen for Hæren. Den kan tildeles både militære og sivile, norske som utenlandske mottakere, for betydelig innsats for Hæren ut over det som kan forventes eller for samlet, særlig god innsats gjennom flere år.
Den første medaljen ble tildelt sjefsersjant Rune Wenneberg i 2018.
Kattøya

Kattøya er en øy innerst i Eidangerfjorden i Porsgrunn kommune i Telemark. Øya ligger rett utafor den populære bade- og campingplassen Olavsberget.
Kattøya har siden 2002 vært i statlig eie og inngår nå i Skjærgårdsparken Telemark. Øya er tett bevokst med skog, er kupert og flere steder stuper fjellet bratt i sjøen. Porsgrunn kommune anla våren 2007, med tilskudd fra Miljøverndepartementet, en gangbrygge mellom badeplassen og øya.
Westkapelle (Zeeland)

Westkapelle er et tettsted i kommunen Veere, i den nederlandske provinsen Zeeland. 1. januar 2007 var innbyggertallet 2,638. 1138 fast bebodde hus, 450 ferieboliger, 4 kirkesamfunn, 49 foreninger, 16 butikker, 5 restauranter, 6 campingplasser, 4 hoteller.
Stranden "Erika" ligger utenfor tettstedets diker. Ved Henks Patates frites snackbar, serveres det meget god patates (pommes frites) av helt ferske poteter, saté og kroketter.
Vindmøllen "de Noordman" ligger i Torenstraat og er i drift hver lørdag i sommermånedene til ære for turistene.
Fyrtårnet på Westkapelle, opprinnelig kirketårn fra 1432, har vært et kjent landemerke for skipsfarten, synlig 19.5 sjømil.  Åpent for publikum hver tirsdag i sommersesongen, 54 meter høyt og plattformen er tilgjengelig via 179 trappetrinn i en innvendig spiraltrapp. Fyrtårnet lyser fremdeles, men funksjonen er overtatt av radartårnet på diket.
Diket ble bombet 3 oktober 1944 av RAF, og store deler av halvøya Walcheren ble oversvømmet da sjøen flommet inn over land. 157 mennesker omkom på Westkapelle, 600 bygninger ble ødelagt og kun 50 bygninger ble stående. 1 november 1944 ble Westkapelle befridd. Først ett år senere var alle dikene i området reparert og sjøen for godt utestengt igjen.
De Kreek er en innsjø av brakkvann, dannet som følge av oversvømmelsen. Nå er det et nydelig naturområde, med ender, svaner og sjøfugl, hvor man kan gå og sykle tur og optimistene kan prøve ålefangst.
Hermann Müller

Bakgrunn

Hermann Müller ble født som sønn av en sektfabrikant i Mannheim. Han gikk på skole i Mannheim og Dresden, og deretter i lære i handelsfag i Frankfurt am Main og Breslau.

Tidlige år

Han meldte seg inn i SPD i 1893 og var i perioden 1899 til 1906, redaktør av en sosialdemokratisk avis i Görlitz.
Etter forslag av August Bebel ble han i 1906 innvalgt i SPDs ledelse. Med gode språkkunnskaper kunne han pleie partiets internasjonale forbindelser. Umiddelbart før den første verdenskrigs utbrudd i 1914, reiste han til Paris for sammen med de franske sosialistene å skape en felles holdning mot den truende krig, men uten å lykkes.
Ved et suppleringsvalg i 1916, lykkes det Müller å komme inn i Riksdagen. Han ble også i 1919 innvalgt til Weimarrepublikkens første nasjonalforsamling.

Tysklands kansler

Etter at Kappkuppet hadde mislyktes, ble Müller i 1920 leder av sin første regjering. Regjeringen var bygget på den såkalte Weimarkoalisjonen, som besto av SPD, det katolske Zentrum og det liberale DDP. Koalisjonen forsvarte Weimarforfatningen. Regjeringen led imidlertid nederlag ved riksdagsvalget i 1920.
Ved riksdagsvalget i 1928 opplevde SPD en stor fremgang, og Müller kunne danne sin andre regjering. Den 13. mars 1930 oppnår regjeringen å få Riksdagens tilslutning til Youngplanen. Noen få dager senere, den 27. mars 1930 må Müller likevel gå av. Hans egen parlamentsgruppe vil ikke støtte hans kompromissforslag for sykeforsikringen. 
Hermann Müller døde i 1930 en alder av 54 år, etter en gjennomført galleblæreoperasjon.